Etter 2013-sesongen var det usikkerhet rundt videre satsing på Javery i LSK Kvinner, men sent i januar 2014 ble hun og klubben enige om en ny kontrakt. I 2014-sesongen fikk Javery med seg syv obligatoriske kamper for LSK Kvinner, hvorav fem i Toppserien. Da LSK Kvinner hentet den islandske landslagskeeperen Gudbjörg Gunnarsdottir i juli 2014, ble det mindre spilletid for Javery. 24. november 2014 annonserte hun via Twitter og Instagram at hun valgte å forlate klubben etter fire år.